Diari Oficial de la Generalitat Valenciana


Sumari del DOGV 8008, del 27-03-2017 (2017/2112)

RESOLUCIÓ de 9 de març de 2017, del conseller d'Educació, Investigació, Cultura i Esport, per la qual s'estima favorablement el recurs de reposició presentat per la Societat Unió Musical de Sueca contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a les associacions musicals de la Comunitat Valenciana amb escoles d'educands, per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2112


Data del document
:   09-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 9 de març de 2017, del conseller d'Educació, Investigació, Cultura i Esport, per la qual s'estima favorablement el recurs de reposició presentat per la Societat Unió Musical de Sueca contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a les associacions musicals de la Comunitat Valenciana amb escoles d'educands, per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial. [2017/2112]  
  
  
Vist el recurs de reposició presentat per registre d'entrada el dia 30 de novembre de 2016, per Guillermo Colecha Coves amb DNI 05433861Z, en qualitat de representat legal de l'entitat la Societat Unió Musical de Sueca amb CIF D72012183, interposat davant del conseller d'Educació, Investigació, Cultura i Esport, contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, en la qual aquesta entitat no apareix ni a l'annex I (subvencions concedides) ni a l'annex II (subvencions denegades), i considerant els següents:  
  
Fets  
  
1. Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a associacions musicals de la Comunitat Valenciana amb escoles d'educands per a l'exercici 2016. En l'apartat tercer d'aquesta convocatòria s'assenyalava la forma i termini de presentació de sol·licituds, indicant-se al punt dos la possibilitat de presentar la sol·licitud telemàticament segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana.  
  
2. Dins del termini establit en la convocatòria de subvenció, amb data de 7 de setembre de 2016, la Societat Unió Musical de Sueca va registrar la sol·licitud telemàticament, tal com consta en el justificant de la sol·licitud de subvenció (número de registre 05TUI/2016/5300).  
  
3. Vistes les sol·licituds presentades, després d'estudi i valoració, i sent objecte de requeriment aquelles que es va considerar oportú, i la proposta de concessió de subvencions que eleva la comissió de valoració i selecció, constituïda i reunida el dia 4 de novembre de 2016 a aquest efecte, amb data de 28.11.2016, es publica en el Diari Oficial de la Generalitat Valenciana, la Resolució de 24 de novembre de 2016, de la Direcció General de Formació Professional i Ensenyaments de Règim Especial, sense que en aquesta publicació aparega, ni a l'annex I (subvencions concedides) ni a l'annex II (subvencions denegades), la Societat Unió Musical de Sueca.  
4. Efectuada la revisió de l'expedient de sol·licitud de subvenció incoat, i a tenor d'allò que s'exposa en el recurs de reposició interposat, s'ha pogut comprovar que amb data de 7 de setembre de 2016, la Societat Unió Musical de Sueca va presentar la sol·licitud de subvenció telemàticament en el registre general de la Conselleria d'Educació, Investigació, Cultura i Esport, malgrat que no consta l'entrada en el registre del Servei d'Ensenyaments de Règim Especial, que és la unitat administrativa encarregada de la gestió d'aquestes subvencions.  
  
Fonaments de dret  
  
1. Considerant el procediment de concessió d'aquestes subvencions d'acord amb el que es dicta a l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
2. Considerant els criteris objectius i la quantia individualitzada per a l'atorgament de la subvenció assenyalats a l'article 6 de les bases reguladores d'aquestes subvencions.  
3. Considerant l'apartat tercer, forma i termini de presentació de sol·licituds, i l'apartat cinqué, criteris de valoració de les sol·licituds, Resolució de 17 d'agost de 2016, de la Direcció General de Formació Professional i Ensenyaments de Règim Especial, de convocatòria de subvencions a associacions musicals de la Comunitat Valenciana amb escoles d'educands per a l'exercici 2016.  
4. Considerant el que dicta la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Estimar favorablement el recurs potestatiu de reposició interposat per Guillermo Colecha Coves amb DNI 33555008R, en qualitat de representat legal de l'entitat la Societat Unió Musical de Sueca, amb CIF S26654468, contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, en la qual aquesta entitat no apareix ni a l'annex I (subvencions concedides) ni a l'annex II (subvencions denegades), ja que s'ha pogut comprovar de manera fefaent que la presentació va ser realitzada telemàticament amb data de 7 de setembre de 2016, en el registre d'entrada de la Conselleria d'Educació, Investigació, Cultura i Esport, dins del termini establit en la convocatòria de subvenció.  
  
  
Segon  
Aprovar la concessió de subvenció per a l'exercici 2016, destinada a l'escola d'educands de la Societat Unió Musical de Sueca per una quantia de 7.461,42 ?.  
  
Tercer  
Atés que la beneficiària d'aquesta subvenció ha realitzat la pertinent justificació de les despeses efectuades en el curs escolar 2015-2016, conforme al punt 2 de l'apartat segon de la Resolució de 24 de novembre de 2016, de la Direcció General de Formació Professional i Ensenyaments de Règim Especial, la concessió de la subvenció s'efectuarà de manera immediata.  
  
Quart  
Contra aquesta resolució que posa fi a la via administrativa es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar de l'endemà del dia que es notifique la resolució expressa del recurs de reposició o que aquest haja d'entendre's presumptament desestimat.  
  
València, 9 de març de 2017.- El conseller d'Educació, Investigació, Cultura i Esport: Vicent Marzà Ibáñez.